Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1225

5. A képzés fõbb tanulmányi területei 5.1. Büntetõjog: legalább 25, legfeljebb 35 kreditpont. Általános és Különös Rész, a közlekedési szabályok helyes értelmezése és az oksági összefüggés a jogalkalmazási gyakorlatban, kitekintéssel az EU joggyakorlatára. 5.2. Büntetõeljárási jog: legalább 25, legfeljebb 35 kreditpont. Alapelvek, eljárási garanciák, bizonyítás — különös figyelemmel a szakértõk közremûködésére — a nyomozás során és a bírósági eljárásban. A megalapozottság követelményei, perújítás és felülvizsgálat. Külön eljárások. 5.3. Szabálysértési anyagi- és eljárásjog: legalább 25, legfeljebb 35 kreditpont. Az egyetemi alapképzés során szerzett ismeretek elmélyítése, a jogalkalmazási gyakorlat megismerése, különös figyelemmel a közlekedési szabálysértések speciális szabályaira és joggyakorlatára, valamint az EU követelményeire. 5.4. Matematika, logika, számítás- és méréstechnika: legalább 25, legfeljebb 35 kreditpont. A közlekedés körében elõforduló deviáns jelenségek bizonyítása általában szakértõi véleményezést igényel. Ezért szükséges a jogalkalmazás során a szakértõi vélemények megértése és megfelelõ felhasználása érdekében a háttértudományi területek (matematika, mûszaki ismeretek stb.) alapvetõ ismereteinek megszerzése.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes